ล่าน้องมาย กะเทยขอนแก่น ฆ่าหมกศพแฟนหนุ่ม แทงตัดขั้วหัวใจ
ตำรวจขอนแก่นตามล่าตัว น้องมาย สาวประเภทสองวัย 28 ปี หลังพบศพแฟนหนุ่มที่คบหากันมา 6 ปี ถูกแทงอกซ้ายตรงหัวใจ นอนตายข้างเตียง มีผ้าปิดแผลเช็ดเลือดเรียบร้อย คาดทะเลาะกันแล้วฆ่าเพราะหึงหวง แม่วอนมอบตัวเวลา 10.00 น.วันที่ 28 พฤษภาคม พ.ต.ต.เกียรติศักดิ์ สุขณรงค์ สว.สอบสวน สภ.เมืองขอนแก่น รับแจ้งจากศูนย์วิทยุแก่นนครว่า มีคนถูกฆ่าตายในห้องเช่า ไม่มีชื่อ ภายในซอยโพธิสาร 1 ถนนโพธิสาร บ้านโนนทัน ต.ในเมือง อ.เมือง จ.ขอนแก่น ภายหลังรับแจ้งจึงรายงานให้ผู้บังคับบัญชาทราบตามลำดับชั้น จากนั้นไปตรวจที่เกิดเหตุพร้อมด้วย พ.ต.อ.ปรีชา เก่งสาริกิจ ผกก. เจ้าหน้าที่ชุดสืบสวนและประสานแพทย์นิติเวชช เจ้าหน้าที่พิสูจน์หลักฐาน 4 ขอนแก่น ร่วมตรวจที่เกิดเหตุที่ห้องเช่าหมายเลข 1 ภายในบ้านไม่มีเลขที่ภายในซอยโพธิสาร 1 ภายในห้องเช่าเจ้าหน้าที่พบศพ นายมานพ อำท้าว อายุ 27 ปี อยู่บ้านเลขที่ 43 ม.1 ต.จระเข้ อ.หนองเรือ จ.ขอนแก่น สภาพศพนอนหงายอยู่ที่พื้นข้างเตียง มีสำลีอุดที่จมูก ปาก และหูทั้งสองข้าง สวมเสื้อยืดแขนสั้นสีดำ นุ่งกางเกงขาสั้นสีดำ เมื่อถลกเสื้อขึ้นพบบาดแผลถูกแทงที่ใต้ราวนมซ้ายจำนวน 2 แผล ซึ่งที่บาดแผลมีสำลีอุดไว้และมีผ้าปิดแผลปิดทับอีกชั้น เสียชีวิตมาแล้วมากกว่า 24 ชั่วโมงในห้องครัวด้านหลังห้องพัก พบอาวุธมีดปลายแหลมยาวประมาณ 1 ฟุตเปื้อนเลือดวางอยู่บนอ่างล้างจาน เจ้าหน้าที่ตำรวจได้สอบสวนเจ้าของหอพัก ในเบื้องต้นทราบว่า ผู้ตายพักอยู่ในห้องเช่ากับแฟน โดยปกติในทุกๆ เช้า จะเห็นฝ่ายชายกับแฟนสาว ขับขี่รถจักรยานยนต์ ฮอนด้า สีดำ ทะเบียน1 กจ-8917 หนองบัวลำภู ออกจากหอพัก แล้วแฟนสาวจะขับรถกลับมาอยู่ที่ห้อง ช่วงเย็นแฟนสาวจะขับรถไปรับฝ่ายชายกลับมาที่ห้องแต่ช่วงเช้าวันที่ 27 พ.ค.ที่ผ่านมา รถจักรยานยนต์ยังจอดอยู่ที่เดิม กุญแจห้องก็ล็อกจากด้านนอก คิดว่า ทั้งคู่น่าจะมีเพื่อนหรือญาติมารับจึงไม่อยู่ที่ห้อง กระทั่งมีญาติมาขอเปิดห้อง จึงได้ตัดกุญแจห้องเข้าไป ก็พบฝ่ายชายเสียชีวิต ส่วนแฟนสาวหายตัวไปขณะที่ นายบุญมา ชารีวัน อายุ 56 ปี ลุงของฝ่ายชาย ซึ่งถูกฆ่าตายในห้องพัก กล่าวว่า หลานชายทำงานที่โรงงานผลิตกระดาษ และเป็นพนักงานดีเด่น ไม่เคยมีปัญหากับเพื่อนร่วมงาน แต่ญาติพี่น้องทางบ้านทราบว่าหลานชายมีแฟนชื่อน้องมาย คบหากันมาประมาณ 6 ปี และพักอาศัยอยู่ด้วยกันในเมืองขอนแก่น แต่ไม่มีใครทราบว่าแฟนสาวของหลานชายเป็นสาวประเภทสอง เพราะขณะที่หลานชายเคยพาแฟนสาวกลับไปเยี่ยมญาติที่บ้านนั้น ไม่มีพิรุธที่แสดงออกถึงความเป็นสาวประเภทสองแต่อย่างใด อีกทั้งเมื่อช่วงต้นปีหลานชายได้สร้างบ้าน และอยู่ในช่วงซื้อสิ่งของเข้าบ้าน เพื่อที่จะใช้ชีวิตคู่กับแฟนที่บ้าน ก็มาถูกฆ่าตายลุงผู้ตาย กล่าวด้วยว่า ก่อนที่จะรู้ว่าหลานชายถูกฆ่านั้น เมื่อวันที่ 27 พ.ค.ที่ผ่านมา เพื่อนสนิทในกลุ่มเลี้ยงไก่ชนของหลานได้มาหาหลานชายที่ห้องพัก แต่เห็นล็อกกุญแจจากด้านนอก จึงโทรศัพท์หา แต่ไม่มีคนรับสาย เพื่อนพยายามติดต่อหลายครั้งก็ยังเงียบ ตกกลางคืนที่ห้องก็ปิดไฟเงียบสนิท แต่เสียงโทรศัพท์ดังในห้อง เพื่อนจึงถามมาที่ญาติ ซึ่งญาติเองก็ติดต่อกับหลานชายไม่ได้ จึงเดินทางมาที่หอพัก ให้เจ้าของห้องเช่า เปิดประตูห้องให้ แต่กุญแจที่ล็อกประตูเจ้าของห้องเช่าไม่มี จึงตัดสินใจตัดกุญแจห้อง เข้าไปพบร่างหลานชายนอนอยู่ที่พื้นข้างเตียง ซี่งทีแรกหากมองผิวเผินไม่รู้ว่าถูกแทงตาย เพราะสภาพศพสวมเสื้อผ้าเรียบร้อย นอนนิ่งๆต่อมา เมื่อเจ้าหน้าที่ตำรวจมาตรวจที่เกิดเหตุจึงเห็นบาดแผลและสำลีอุดที่ปาก จมูกและหูทั้งสองข้าง รวมถึงปิดบาดแผลใต้ราวนมเหมือนกับฆ่าแล้วอำพรางศพ ส่วนคนที่ลงมือฆ่า ญาติพี่น้องทุกคนเชื่อว่าเป็นฝีมือของสาวประเภทสองที่เป็นแฟนของหลานชาย ลงมือฆ่าแล้วอำพรางศพทิ้งในห้องแล้วหลบหนีไปด้าน นางอุบล รอดหนองเข็ง อายุ 59 ปี มารดาของน้องมาย สาวประเภทสอง ผู้ต้องสงสัย ได้เดินทางมาที่เกิดเหตุด้วยเช่นกัน กล่าวว่า น้องมายหรือนายธรรมพิชา รอดหนองเข็ง อายุ 28 ปี ลูกชาย เป็นสาวประเภทสอง คบหากับผู้ตายมานานแล้ว และทราบว่าทั้งคู่รักกันมาก สำหรับเหตุการณ์ที่เกิดขึ้นจนนายมานพ เสียชีวิตนั้นไม่ทราบว่าเกิดจากสาเหตุใด เพราะได้คุยกับลูกครั้งล่าสุดเมื่อคืนวันที่ 26 พ.ค.ที่ผ่านมา ทราบเพียงว่าทั้งคู่ทะเลาะกันในห้อง แต่ไม่รู้ว่าทะเลาะกันเรื่องอะไร และเช้าวันที่ 27 พ.ค.ได้เดินทางมาหาลูกที่ห้องเช่า แต่ไม่เห็นลูก เห็นเพียงกุญแจที่ล็อกห้องจากด้านนอก จึงนั่งรอจนมืดค่ำ ลูกก็ไม่กลับมา จึงเดินทางกลับบ้านกระทั่งเช้า เจ้าของห้องเช่าโทรศัพท์แจ้งว่า มีคนตายในห้องเช่าที่ลูกพักอยู่กับแฟน จึงเดินมาดู จึงรู้ว่านายมานพถูกฆ่าตาย ส่วนน้องมายหายตัวไป จึงอยากฝากถึงน้องมายว่า ให้เดินทางเข้ามอบตัวเจ้าหน้าที่ตำรวจทางด้าน พ.ต.อ.ปรีชา เก่งสาริกิจ ผกก.สภ.เมืองขอนแก่น กล่าวว่า จากการตรวจที่เกิดเหตุ ไม่พบร่องรอยการต่อสู้ แต่ก็เชื่อว่าผู้ต้องสงสัยที่ลงมือฆ่าผู้ตายก็คือสาวประเภทสอง ที่เป็นแฟนของผู้ตาย เมื่อลงมือฆ่าแล้ว ด้วยความรักที่มีต่อกัน จึงจัดการเช็ดเลือด เก็บห้อง ทำความสะอาดศพ จากนั้นจึงหลบหนีไป ซึ่งขณะนี้ชุดสืบสวน สภ.เมืองขอนแก่น ได้ลงพื้นที่สืบสวนหาตัวแฟนผู้ตาย ซึ่งเป็นผู้ต้องสงสัยฆ่าแฟนหนุ่มตายในห้องเช่าส่วนประเด็นที่ถูกฆ่านั้น น่าจะมาจากเรื่องทะเลาะวิวาท ที่เกิดจากความหึงหวงภายหลังตรวจที่เกิดเหตุ เจ้าหน้าที่ตำรวจได้มอบศพให้มูลนิธิสว่างขอนแก่นสามัคคีอุทิศ นำศพไปที่นิติเวช รพ.ศรีนครินทร์ ให้แพทย์ชันสูตร ก่อนจะมอบให้ญาตินำไปบำเพ็ญกุศลต่อไป
ตำรวจขอนแก่นตามล่าตัว น้องมาย สาวประเภทสองวัย 28 ปี หลังพบศพแฟนหนุ่มที่คบหากันมา 6 ปี ถูกแทงอกซ้ายตรงหัวใจ นอนตายข้างเตียง มีผ้าปิดแผลเช็ดเลือดเรียบร้อย คาดทะเลาะกันแล้วฆ่าเพราะหึงหวง 
กะเทยโหด,กะเทยฆ่าแฟนหนุ่ม,กะเทยหึงโหด,ฆ่าอำพรางศพ,กะเทยฆ่าแฟน ขอนแก่น,ข่าวทั่วไป